דרכים ליישוב מחלוקות

מטרותיו של נוהל זה: א) לאפשר לכל משתמש התורם בתום לב למיזם, הרגשה כי משתמשים אחרים קשובים אליו והוא אינו מצונזר מיידית ללא סיבה מספקת ב)למנוע הכרעה של מה נכון ולא נכון ומה ראוי ולא ראוי ב"כח הזרוע"  ג)לאפשר לקורא ליהנות משפע מידע אפשרי, תוך חשיפה למ\גוון היבטים אפשריים הקשורים במאמר, אך תוך יידועו לגבי בעייתיות העלולה להיות לגבי פרטי מידע מסויימים. זוהי גם הזדמנות להפוך את הקורא לשותף בדפי השיחה ואלי אף להופכו לכותב

לעיתים, קורה שבמאמר ישנו קטע מידע מסויים, אשר אחד המשתמשים סבור כי אינו נכון או אינו ראוי להופיע. ואולם, אין בשום אופן למחוק מיידית את אותו מידע מהמאמר, אלא אם כן ברור מעל לכל ספק כי מתקיים בו לפחות אחד מהתנאים הבאים: א)המידע הינו שטות גמורה  ב) המידע אומנם נכון אך אינו רלוונטי למאמר ג) קיום המידע מנוגד לתוצאות החלטה רלוונטית שנתקבלה 

בכל שאר המקרים, עד יישוב המחלוקת יש לסמן את מידע בעייתי באחד הצבעים אשר איננו אדום, כחול או סגול ולפני תחילת המאמר לציין עבור הקורא מה משמעות סימון הטקסט באותו צבע (לפי סוג הבעייה). לאחר מכן, יש לנסות ולפנות אל כותב המידע ולבקש הסברים, בהתאם לעניין, לגבי אותו מידע (כוונת הכותב, דוגמאות, מדוע הוא חושב כי המידע ראוי וכיו"ב). ניתן גם להתייעץ עם משתמשים אחרים.

במידה וכותב המידע הסכים למחיקתו או לשינוי ניסוחו, לפי דרישת הצד השני למחלוקת, הרי שהמחלוקת נפתרה ובהתאם יהיה ניתן למוק את המידע או לשנות את ניסוחו (ולאחר מכן להסיר את הצבע המיוחד המסמן את הטקסט הבעייתי)

ואולם, אם כותב המידע לא הסכים לכך, יש להעלות את הנושא להצבעה, אשר תוצאותיה ייקבעו לאחר כשבוע מפתיחתה, או עם גוויעת הדיון, כמאוחר מביניהם, ובהתאם לתוצאות המידע יוסר, או ניסוחו ישתנה או המידע יישאר ללא שינוי. בשני המקרים האחרונים יוסר הסימון בצבע מיוחד מעל הטקסט שבמחלוקת לאחר ביצוע תוצאות ההצבעה.

כללים אלו יחולו על כל המשתמשים ומפעיל אשר יחסום משתמש אחר (או יאיים לעשות כן) על מנת לשנות או למחוק מידע שלא על פי הכללים הנ"ל, ייחשב כמי שחרג מסמכותו ויטופל בהתאם.